Litiumionitekniikka on yleisnimitys usealle eri kemialliselle reaktiolle ja teknologialle. Yleisesti ottaen useimmat kemialliset reaktiot tuottavat energiaa akkukennon anodin ja katodin välisellä vapaiden ionien liikkeellä. Litiumioniakussa yhdistetään useita tällaisia kennoja moduuliksi. Akun koosta riippuen useita moduuleita voidaan kytkeä sarjaan akustoksi. Jokaisella moduulilla on akun hallintajärjestelmä (BMS), kuten myös koko akustolla. BMS valvoo ja ohjaa eri tekijöitä, kuten akun latausta ja tehonkulutusta. BMS toimii yhteistyössä trukin kanssa. Jos jotkin akkumoduulin kennot vaurioituvat tai ovat vaarassa ylikuumentua, tehonsyöttö katkaistaan ja trukki antaa vikakoodin.